PROFESIONALUS / PRAMONINIS AUTONOMINIS GRINDŲ VALYMO ROBOTAS
TECHNINĖS SPECIFIKACIJOS PROJEKTAS
Pirkimo objektas: profesionalus autonominis grindų valymo robotas, skirtas periodiniam ir kasdieniam administracinių, viešosios paskirties ir kitų didesnio intensyvumo patalpų valymui.
Numatoma įsigyti ___ vnt. → UŽPILDYTI
Pastaba: Tiekėjo siūlomas įrenginys gali būti lygiavertis arba geresnių parametrų, nei nurodyta techninėje specifikacijoje.
	Eil. Nr.
	Techninis / funkcinis reikalavimas

	
Paskirtis ir navigacija

	1.
	Robotas turi būti profesionalios paskirties autonominis grindų valymo įrenginys, atliekantis grindų siurbimą ir (ar) plovimą, pritaikytas intensyviam kasdieniam naudojimui komercinėse ir viešosios paskirties patalpose.

	2.
	Turi savarankiškai naviguoti patalpose, sudaryti jų žemėlapį ir autonomiškai planuoti valymo maršrutą.

	3.
	Navigacija turi veikti nenaudojant patalpose pastoviai pritvirtintų orientacinių žymeklių ar QR kodų.

	4.
	Turi būti įrengta kliūčių aptikimo ir automatinio jų apėjimo sistema, tinkama dinamiškoje aplinkoje, kurioje juda žmonės.

	5.
	Robotas turi savarankiškai grįžti į įkrovimo (aptarnavimo) stotelę ir po įkrovimo tęsti suplanuotą užduotį nuo sustojimo vietos.

	
Našumas, talpos ir autonomija

	6.
	Gamintojo deklaruojamas teorinis valymo našumas – ne mažesnis kaip 350 m²/val. Tiekėjas papildomai nurodo praktinį našumą administracinėje aplinkoje ir metodiką, kuria jis nustatytas.

	7.
	Nepertraukiamo darbo plovimo režimu trukmė be vandens papildymo – ne mažesnė kaip 2 val. Jei siūloma automatinio vandens papildymo stotelė, viso valymo ciklo su automatiniais papildymais trukmė – ne mažesnė kaip 3 val.

	8.
	Švaraus ir nešvaraus vandens talpos turi būti pakankamos 7 punkte nurodytai darbo trukmei užtikrinti, atsižvelgiant į gamintojo deklaruojamą vandens sąnaudą (l/m²), tačiau ne mažesnės kaip 15 l švaraus ir 15 l nešvaraus vandens, arba turi būti įdiegta automatinė vandens tiekimo ir nutekėjimo sistema. Tiekėjas nurodo talpas ir vandens sąnaudą.

	9.
	Baterijos autonomija – ne mažiau kaip 3 val. darbo plovimo režimu. Turi būti numatyta automatinio įkrovimo funkcija.

	10.
	Turi būti atliekamas automatinis pagrindinių valymo elementų (šepečių, siurbimo juostos, filtrų) valymas stotelėje arba pateiktas lygiavertis automatinio aptarnavimo sprendimas. Tiekėjas nurodo, kurios priežiūros operacijos atliekamos rankiniu būdu ir kokiu periodiškumu.

	
Gabaritai ir integracija su pastatu

	11.
	Roboto plotis turi būti ne didesnis kaip ___ mm, aukštis – ne didesnis kaip ___ mm, kad įrenginys pravažiuotų pro standartines patalpų duris ir tilptų į pastato liftą.

	12.
	Bendra įrenginio masė su pilnomis talpomis – ne didesnė kaip ___ kg.

	13.
	Tiekėjas turi nurodyti, ar įrenginys gali savarankiškai naudotis pastato liftu ir kokios lifto valdymo sąsajos integracijos tam reikia.

	
Sauga

	14.
	Saugos funkcijos turi užtikrinti automatinį sustojimą aptikus žmogų ar kitą kliūtį bei apsaugą nuo kritimo laiptais. Įrenginys turi atitikti LST EN 60335-2-72 reikalavimus. Tiekėjas nurodo naudojamų saugos jutiklių tipą ir, jei taikoma, saugos funkcijos veikimo lygį (PL pagal LST EN ISO 13849-1).

	15.
	Įrenginyje turi būti įrengtas iš išorės pasiekiamas avarinio stabdymo mygtukas.

	16.
	Tiekėjas turi nurodyti, ar įrenginį leidžiama eksploatuoti esant žmonėms patalpose, ar tik ne darbo metu.

	17.
	Triukšmo lygis darbiniu režimu – ne didesnis kaip 68 dB(A). Tiekėjas nurodo gamintojo deklaruojamą reikšmę.

	
Grindų dangos ir valdymas

	18.
	Robotas turi būti tinkamas kietoms grindų dangoms: plytelėms, PVC, vinilui, linoleumui, betonui ir kitoms panašioms dangoms.

	19.
	Turi būti galima programiškai nustatyti valymo zonas, draudžiamas zonas, valymo laiką ir skirtingus valymo režimus.

	20.
	Turi būti galima nuotoliniu būdu stebėti roboto būklę, valymo užduotis ir įvykius bei gauti ataskaitas apie atliktus darbus (išvalytas plotas, trukmė, pertraukimai, klaidos).

	
Duomenų apsauga

	21.
	Tiekėjas turi nurodyti, kokie duomenys perduodami gamintojui ar trečiosioms šalims ir kokioje jurisdikcijoje jie saugomi. Jei įrengtos vaizdo kameros – ar vaizdas įrašomas ir perduodamas ir ar šią funkciją galima išjungti. Įrenginys ir programinė įranga turi atitikti Reglamento (ES) 2016/679 reikalavimus.

	22.
	Turi būti numatyta galimybė vykdyti bent bazines valymo funkcijas be nuolatinio ryšio su gamintojo debesijos paslauga.

	
Atitiktis, garantija ir aptarnavimas

	23.
	Įrenginys turi turėti CE ženklinimą ir atitikti žemos įtampos, elektromagnetinio suderinamumo ir RoHS direktyvų reikalavimus.

	24.
	Naudojimo instrukcija turi būti pateikta lietuvių kalba.

	25.
	Garantija – ne trumpesnė kaip 24 mėn. Garantinio aptarnavimo reakcijos laikas – ne ilgesnis kaip 2 darbo dienos; remonto trukmei viršijant 10 darbo dienų, suteikiamas pakaitinis įrenginys.

	26.
	Tiekėjas turi apmokyti Perkančiosios organizacijos darbuotojus įstaigos patalpose: ne mažiau kaip ___ asmenų, ne trumpiau kaip 4 val., įforminant instruktavimo protokolą.

	27.
	Tiekėjas turi užtikrinti techninę pagalbą bei atsarginių dalių ir eksploatacinių medžiagų tiekimą Lietuvoje arba Europos Sąjungoje ne trumpiau kaip 7 metus nuo įrenginio pristatymo.

	28.
	Tiekėjas turi nurodyti rekomenduojamą techninės priežiūros periodiškumą, jos kainą ir numatomas metines eksploatavimo sąnaudas.



